stanford-oval/wikipedia huggingface dataset:
ทาทา อินดิกา

| ทาทา อินดิกา |
| --- | --- |

ภาพรวม
บริษัทผู้ผลิต: ทาทา มอเตอร์ส
เริ่มผลิตเมื่อ: พ.ศ. 2541 - ปัจจุบัน
ตัวถังและช่วงล่าง
รูปแบบตัวถัง: แฮทช์แบค 5 ประตู
รุ่นที่คล้ายกัน: โตโยต้า สตาร์เล็ต/เทอร์เซล/ยาริส/วีออส ฮอนด้า แจ๊ซ/ซิตี้ นิสสัน มาร์ช/อัลเมร่า มาสด้า 2 มิตซูบิชิ โคลท์/มิราจ/แอททราจ ไดฮัทสุ ชาเรด ซูซูกิ คัลตัส/สวิฟท์ เชฟโรเลต อาวีโอ ฟอร์ด เฟสติวา/เฟียสตา ฮุนได โพนี่/เอ็กเซล/แอคเซนท์/ไอ20 เกีย ไรโอ แดวู เลแมนส์/ลาโนส โฟล์กสวาเกน โปโล/เวนโต ออดี้ A1 สโกด้า แฟเบีย/เรพิด เซียท คอร์โดบา/อิบิซา เปอโยต์ 205/206/207/208 ซีตรอง AX/ซาโซ/C3/DS3 เฟียต พุนโต/ออลแบ เรโนลต์ คลิโอ/ซิมโบล โอเปิล คอร์ซา โฮลเดน บารินา โปรตอน เซฟวี่/ซาเทรีย/ซากา เพอโรดัว มายวิ
ระยะเหตุการณ์
รุ่นก่อนหน้า: ไม่มี
ทาทา อินดิกา (อังกฤษ: Tata Indica) เป็นรถยนต์นั่งขนาดเล็กมาก (Subcompact Car) รุ่นแรกของทาทา มอเตอร์ส และเป็นรถยนต์นั่งรุ่นแรกของทาทา มอเตอร์สด้วยเช่นกัน เริ่มผลิตเมื่อปี พ.ศ. 2541 จนถึงปัจจุบัน โดยใช้ชิ้นส่วนร่วมกับทาทา อินดิโก (อังกฤษ: Tata Indigo) Subcompact Sedan ที่ผลิตออกมาในภายหลังจากอินดิกาเปิดตัวได้ 4 ปี ปัจจุบัน ทาทา อินดิกา มีวิวัฒนาการตามช่วงเวลาได้ 2 Generation (รุ่น) ดังนี้
รุ่นที่ 1 (พ.ศ. 2541-2550)

ทาทา อินดิกา รุ่นที่ 1 เริ่มผลิตเมื่อปี พ.ศ. 2541 มีฐานการผลิตในประเทศอินเดียเท่านั้น ในรุ่นแรกทาทา มอเตอร์สได้ให้ I.D.E.A Institute ออกแบบอินดิการุ่นนี้ ก่อนที่ทาทา มอเตอร์สจะออกแบบเองในรุ่นที่ 2 มีตัวถังแฮทช์แบค 5 ประตู เครื่องยนต์มีทั้งเครื่องยนต์เบนซินและดีเซล โดยมีเครื่องยนต์เบนซินแบบ 1.2 และ 1.4 ลิตร และเครื่องยนต์ดีเซล 1.4 ลิตร ทั้งแบบดีเซลทั่วไป เทอร์โบดีเซล อินเตอร์คูลเลอร์เทอร์โบดีเซล และดีคอร์ คอมมอนเรล ระบบเกียร์เป็นเกียร์ธรรมดา 5 สปีด โดยทาทา มอเตอร์สได้ส่งไปขายในแอฟริกาภายใต้ชื่อ ทาทา บี-ไลน์ (อังกฤษ: Tata B-Line) และส่งออกในชื่อโรเวอร์ โดยใช้ชื่อ โรเวอร์ ซิตี้โรเวอร์ (อังกฤษ: Rover CityRover) อีกด้วย แต่หลังจากนั้น MG Rover ก็ล้มละลายไปหลังจากนำทาทา อินดิกามาผลิตในชื่อโรเวอร์ได้ไม่นาน เมื่อปี พ.ศ. 2548 และในทุกวันนี้ ในอินเดียก็ยังคงมีอินดิการุ่นเดิมวางขายอยู่ แม้จะเปลี่ยนโฉมไปเป็น Indica Vista แล้วก็ตาม
รุ่นที่ 2 (พ.ศ. 2551-ปัจจุบัน)

ทาทา อินดิกา รุ่นที่ 2 เริ่มผลิตเมื่อปี พ.ศ. 2551 มีฐานการผลิตในประเทศอินเดียเช่นเดิม แต่ใช้ชื่อในตลาดอินเดียว่า Indica Vista รุ่นนี้ทาทา มอเตอร์สออกแบบเอง เช่นเดียวกับ Indigo Manza ที่ทาทาออกแบบเองเช่นกัน มีตัวถังแฮทช์แบค 5 ประตู เครื่องยนต์มีทั้งเครื่องยนต์เบนซินและดีเซล เครื่องยนต์เบนซินจะมีขนาด 1.2 ,1.3 และ 1.4 ลิตร โดย 1.2 และ 1.4 ลิตรจะเป็นแบบ Safire และ 1.3 ลิตรจะเป็นแบบ Multijet และมีเครื่องยนต์ดีเซล 1.4 ลิตร แบบเทอร์โบดีเซล ระบบเกียร์เป็นเกียร์ธรรมดา 5 สปีด ทาทาได้ส่งออกไปขายที่แอฟริกาภายใต้ชื่อ ทาทา วิสต้า อีโก (อังกฤษ: Tata Vista Ego) และยังเป็นรุ่นแรกที่ทาทา มอเตอร์สนำมาผลิตในเวอร์ชันรถยนต์ไฟฟ้า หรือ EV อีกด้วย
ทาทา อินดิกา รุ่นที่ 1
ทาทา อินดิกา รุ่นที่ 2
ทารกแรกเกิดน้ำหนักมากกว่าอายุครรภ์

| ทารกแรกเกิดน้ำหนักมากกว่าอายุครรภ์ (large for gestational age) |
| --- | --- |
ชื่ออื่น: ทารกตัวโต (macrosomia)

ทารกแรกเกิดสุขภาพดีน้ำหนักประมาณ 5 กิโลกรัม คลอดทางช่องคลอดโดยไม่มีภาวะแทรกซ้อน อายุครรภ์ 41 สัปดาห์ บุตรคนที่สี่ มารดาไม่มีภาวะเบาหวานขณะตั้งครรภ์
สาขาวิชา: สูติศาสตร์, กุมารเวชศาสตร์
ทารกแรกเกิดน้ำหนักมากกว่าอายุครรภ์ หรือ LGA (อังกฤษ: large for gestational age) หมายถึงทารกแรกเกิดที่มีน้ำหนักแรกเกิดมากผิดปกติ คือมากกว่าเปอร์เซนไทล์ที่ 90 เมื่อเทียบกับทารกคนอื่น ๆ ที่มีอายุครรภ์เท่ากัน อีกคำที่มีความหมายคล้ายคลึงกันคือ ทารกตัวโต (อังกฤษ: macrosomia) จะหมายถึงทารกแรกเกิดที่มีน้ำหนักมาก โดยไม่ได้ระบุถึงอายุครรภ์ โดยทั่วไปแล้วการจะถือว่าทารกมีภาวะตัวโตทารกนั้นจะต้องมีน้ำหนักแรกเกิดอยู่ระหว่าง 4,000–4,500 กรัม หรือมากกว่า แต่นิยามของภาวะนี้ที่เป็นที่ยอมรับกันทั่วไปยังไม่ชัดเจนนัก
แหล่งข้อมูลอื่น

| --- | --- |
การจำแนกโรค: DICD-10: P08 ICD-9-CM: 766 MeSH: D005320 DiseasesDB: 21929
ทรัพยากรภายนอก: MedlinePlus: 002251 eMedicine: med/3279
ทอย สตอรี่ (แฟรนไชส์)

| ทอย สตอรี่ |
| --- | --- |

สร้างโดย:   จอห์น แลสซีเตอร์  พีต ดอกเตอร์  แอนดรูว์ สแตนตัน  โจ ราฟต์ 
งานต้นฉบับ: ทอย สตอรี่ (1995)
เจ้าของ: เดอะวอลต์ดิสนีย์
ปี: 1995–ปัจจุบัน
ภาพยนตร์และโทรทัศน์
ภาพยนตร์: ภาพยนตร์ชุดหลัก:   ทอย สตอรี่ (1995)  ทอย สตอรี่ 2 (1999)  ทอย สตอรี่ 3 (2010)  ทอย สตอรี่ 4 (2019)  ภาพยนตร์แยกเรื่อง:   บัซไลต์เยียร์ออฟสตาร์คอมเมด: เดอะแอดเวนเจอร์บรกินส์ (2000)  บัซ ไลท์เยียร์ (2022) 
ภาพยนตร์สั้น:   แลมไลฟ์ (2020)  ทูฟิตเนสแอนด์บียอนด์ (2021) 
เบ็ดเตล็ด
  บัซไลต์เยียร์สเปซเรนเกอร์สพิน (1998–ปัจจุบัน)  บัซไลต์เยียร์แอสโตรบลาสเตอร์ (2005–ปัจจุบัน)  ทอยสตอรีมิดเวย์มาเนีย! (2008–ปัจจุบัน)  ทอย สตอรี่ แลนด์ (2010–ปัจจุบัน)  เจสซี่คริตเตอร์แครระเซิล (2019–ปัจจุบัน) 
ทอย สตอรี่ (อังกฤษ: Toy Story) เป็นแฟรนไชส์สื่ออเมริกันเจ้าของโดยบริษัทเดอะวอลต์ดิสนีย์ โดยเน้นไปที่ของเล่นที่มนุษย์ไม่รู้จัก แต่เป็นสิ่งมีชีวิตที่มีความรู้สึกและมีชีวิตอยู่อย่างลับ ๆ เริ่มต้นในปี 1995 ด้วยการเปิดตัวภาพยนตร์แอนิเมชันในชื่อเดียวกัน ซึ่งมุ่งเน้นไปที่กลุ่มของเล่นที่หลากหลาย โดยมีตุ๊กตาคาวบอยคลาสสิกชื่อ นายอำเภอวูดดี้ และหุ่นจำลองนักบินอวกาศสมัยใหม่ชื่อ บัซ ไลท์เยียร์
แฟรนไชส์ ทอย สตอรี่ ประกอบด้วยภาพยนตร์แอนิเมชันที่สร้างจากคอมพิวเตอร์ห้าเรื่องเป็นหลัก ได้แก่ ทอย สตอรี่ (1995), ทอย สตอรี่ 2 (1999), ทอย สตอรี่ 3 (2010), ทอย สตอรี่ 4 (2019) และภาพยนตร์ภาคแยกภายในเรื่อง บัซ ไลท์เยียร์ (2022) และเพิ่งจะมีการประกาศภาพยนตร์เรื่องที่ห้า นอกจากนี้ยังรวมภาพยนตร์แอนิเมชัน 2 มิติที่เป็นภาพยนตร์ภาคแยกหนังแผ่นในชื่อ บัซไลต์เยียร์ออฟสตาร์คอมเมด: เดอะแอดเวนเจอร์บรกินส์ (2000) และละครแอนิเมชันทางโทรทัศน์เรื่อง บัซไลต์เยียร์ออฟสตาร์คอมเมด (2000–01) ซึ่งตามมาด้วยภาพยนตร์เรื่องนี้ โดยทอย สตอรี่เรื่องแรกเป็นภาพยนตร์ขนาดยาวเรื่องแรกที่สร้างขึ้นโดยใช้ภาพที่สร้างจากคอมพิวเตอร์ ภาพยนตร์สองภาคแรกกำกับโดย จอห์น แลสซีเตอร์ ภาพยนตร์ภาคที่สามโดย ลี อุนคริช (ซึ่งทำหน้าที่เป็นผู้กำกับร่วมของภาพยนตร์เรื่องที่สองร่วมกับ แอช แบรนนอน) ภาพยนตร์ภาคที่สี่โดย จอช คูลีย์ และบัซ ไลท์เยียร์โดย แองกัส แม็กเลน
ภาพยนตร์ ทอย สตอรี่ สร้างขึ้นด้วยงบประมาณรวม 720 ล้านดอลลาร์สหรัฐ และทำรายได้ทั่วโลกมากกว่า 3.3 พันล้านดอลลาร์สหรัฐ กลายเป็นแฟรนไชส์ภาพยนตร์ที่ทำรายได้สูงสุดอันดับที่ 20 ของโลก และเป็นแฟรนไชส์ภาพยนตร์แอนิเมชันที่ทำรายได้สูงสุดเป็นอันดับสาม ภาพยนตร์แต่ละเรื่องในภาพยนตร์ชุดหลักสร้างสถิติบ็อกซ์ออฟฟิศ โดยภาคที่สามและสี่ติดอันดับภาพยนตร์ยอดนิยมตลอดกาล 50 เรื่องทั่วโลก แฟรนไชส์นี้ได้รับเสียงชื่นชมจากนักวิจารณ์และผู้ชม ภาพยนตร์สองเรื่องแรกได้รับการฉายอีกครั้งในโรงภาพยนตร์ในรูปแบบ "ฟีเจอร์คู่" ของดิสนีย์ดิจิทัลทรีดีเป็นเวลาอย่างน้อยสองสัปดาห์ในเดือนตุลาคม ค.ศ. 2009 เพื่อเป็นการประชาสัมพันธ์ภาพยนตร์ในภาคที่สามที่กำลังจะมาถึงในขณะนั้น
ภาพยนตร์ > ภาพยนตร์หลัก > ทอย สตอรี่ (1995)

บทความหลัก: ทอย สตอรี่
ภาพยนตร์ > ภาพยนตร์หลัก > ทอย สตอรี่ 2 (1999)

บทความหลัก: ทอย สตอรี่ 2
ภาพยนตร์ > ภาพยนตร์หลัก > ทอย สตอรี่ 3 (2010)

บทความหลัก: ทอย สตอรี่ 3
ภาพยนตร์ > ภาพยนตร์หลัก > ทอย สตอรี่ 4 (2019)

บทความหลัก: ทอย สตอรี่ 4
ภาพยนตร์ > ภาพยนตร์หลัก > ทอย สตอรี่ 5 (2026)

ในเดือนกุมภาพันธ์ ค.ศ. 2019 ทิม อัลเลนแสดงความสนใจที่จะทำภาพยนตร์เรื่องอื่นเนื่องจากเขา "ไม่เห็นเหตุผลว่าทำไมพวกเขาถึงไม่ทำ" ในรายการ ดิเอลเลนดีเจนเนอเรสโชว์ ในเดือนพฤษภาคม แฮงส์กล่าวว่า ทอย สตอรี่ 4 จะเป็นภาคสุดท้ายของแฟรนไชส์นี้ แต่โปรดิวเซอร์ มาร์ก นีลเซน เปิดเผยความเป็นไปได้ของภาพยนตร์ภาคที่ 5 เนื่องจากพิกซาร์ยังไม่ได้ตัดสินความเป็นไปได้นั้น ในเดือนกุมภาพันธ์ ค.ศ. 2023 บ็อบ ไอเกอร์ ประธานเจ้าหน้าที่บริหารของดิสนีย์ประกาศว่าแฟรนไชส์จะดำเนินเรื่องด้วยภาพยนตร์เพิ่มเติม ในขณะที่อัลเลนยืนยันการกลับมาของเขาในฐานะที่ให้เสียงของตัวละคร บัซ ต่อมาในเดือนนี้ พีต ดอกเตอร์ ประธานเจ้าหน้าที่ฝ่ายการสื่อสารของพิกซาร์ และศิษย์เก่าแฟรนไชส์กล่าวว่าภาพยนตร์ในภาคนี้จะ "น่าประหลาดใจ" และจะมี "สิ่งเจ๋ง ๆ ที่คุณไม่เคยเห็นมาก่อน" ในเดือนมิถุนายน ค.ศ. 2023 ด็อกเตอร์ยืนยันว่าวู้ดดี้จะกลับมาในภาพยนตร์เรื่องนี้แน่นอน
ภาพยนตร์ > ภาพยนตร์ของบัซ ไลท์เยียร์ > บัซไลต์เยียร์ออฟสตาร์คอมเมด: เดอะแอดเวนเจอร์บรกินส์ (2000)

บัซไลต์เยียร์ออฟสตาร์คอมเมด: เดอะแอดเวนเจอร์บรกินส์ เป็นภาพยนตร์แอนิเมชันหนังแผ่นดั้งเดิมปี 2000 ที่ผลิตโดยวอลต์ดิสนีย์เทเลวิชันส์แอนิเมชัน ร่วมกับพิกซาร์แอนิเมชันสตูดิโอส์ โดยเป็นผลงานร่วมสร้างที่แยกจากแฟรนไชส์ ทอย สตอรี่
ภาพยนตร์ > ภาพยนตร์ของบัซ ไลท์เยียร์ > บัซ ไลท์เยียร์ (2022)

บทความหลัก: บัซ ไลท์เยียร์ (ภาพยนตร์)
| ภาพยนตร์> ภาพยนตร์ชุดหลัก | วันที่ออกฉาย> ภาพยนตร์ชุดหลัก | กำกับโดย> ภาพยนตร์ชุดหลัก | ร่วมกำกับโดย> ภาพยนตร์ชุดหลัก | บทภาพยนตร์โดย> ภาพยนตร์ชุดหลัก | เนื้อเรื่องโดย> ภาพยนตร์ชุดหลัก | ผลิตโดย> ภาพยนตร์ชุดหลัก |
| --- | --- | --- | --- | --- | --- | --- |
| ทอย สตอรี่ | 22 พฤศจิกายน ค.ศ. 1995 (1995-11-22) | จอห์น แลสซีเตอร์ | — | โจเอล โคเฮน, จอสส์ วีดอน, อเล็ก โซโคโลว์ และแอนดรูว์ สแตนตัน | โจ ราฟต์, พีต ดอกเตอร์, จอห์น แลสซีเตอร์ และแอนดรูว์ สแตนตัน | บอนนี อาร์โนลด์ และราล์ฟ กุกเกนไฮม์ |
| ทอย สตอรี่ 2 | 24 พฤศจิกายน ค.ศ. 1999 (1999-11-24) | จอห์น แลสซีเตอร์ | แอช แบรนนอน & ลี อุนคริช | ริตา เชา, คริส เวบบ์, แอนดรูว์ สแตนตัน และดัก แชมเบอร์ลิน | แอช แบรนนอน, พีต ดอกเตอร์, จอห์น แลสซีเตอร์ และแอนดรูว์ สแตนตัน | เฮเลน พล็อตกิน และคาเรน โรเบิร์ต แจ็กสัน |
| ทอย สตอรี่ 3 | 18 มิถุนายน ค.ศ. 2010 (2010-06-18) | ลี อุนคริช | — | ไมเคิล อาร์นดต์ | ลี อุนคริช, จอห์น แลสซีเตอร์ และแอนดรูว์ สแตนตัน | ดาร์ลา เค. แอนเดอร์สัน |
| ทอย สตอรี่ 4 | 21 มิถุนายน ค.ศ. 2019 (2019-06-21) | จอช คูลีย์ | — | แอนดรูว์ สแตนตัน และสเตฟานี ฟอลซัม | จอช คูลีย์, มาร์ติน ไฮนส์, จอห์น แลสซีเตอร์, ราชิดา โจนส์, วิล แมคคอร์แมค, แอนดรูว์ สแตนตัน,สเตฟานี ฟอลซัม และวาเลรี ลาพอยต์ | มาร์ก นีลเซน และโจนาส ริเวรา |
ภาพยนตร์แยกเรื่อง
| บัซไลต์เยียร์ออฟสตาร์คอมเมด: เดอะแอดเวนเจอร์บรกินส์ | 8 สิงหาคม ค.ศ. 2000 (2000-08-08) | แทด สโตนส์ | — | บ็อบ รอท, บิล มอตซ์, บ็อบ สคูลลีย์ และมาร์ก แมกคอร์เคิล | บ็อบ รอท, บิล มอตซ์, บ็อบ สคูลลีย์ และมาร์ก แมกคอร์เคิล | แทด สโตนส์, บ็อบ สคูลลีย์ และมาร์ก แมกคอร์เคิล |
| บัซ ไลท์เยียร์ | 17 มิถุนายน ค.ศ. 2022 (2022-06-17) | แองกัส แม็กเลน | — | แองกัส แม็กเลน และเจสัน เฮดลีย์ | แองกัส แม็กเลน, เจสัน เฮดลีย์ และแมทธิว อัลดริช | กาลิน ซัสแมน |
การตอบรับ > บ็อกซ์ออฟฟิศ

| ภาพยนตร์> ภาพยนตร์.ภาพยนตร์ชุดหลัก | วันที่ออกฉายในสหรัฐ> วันที่ออกฉายในสหรัฐ.ภาพยนตร์ชุดหลัก | รายได้บ็อกซ์ออฟฟิศ> สหรัฐและแคนาดา.ภาพยนตร์ชุดหลัก | รายได้บ็อกซ์ออฟฟิศ> ดินแดนอื่น ๆ.ภาพยนตร์ชุดหลัก | รายได้บ็อกซ์ออฟฟิศ> ทั่วโลก.ภาพยนตร์ชุดหลัก | อันดับตลอดกาล> สหรัฐและแคนาดา.ภาพยนตร์ชุดหลัก | อันดับตลอดกาล> ทั่วโลก.ภาพยนตร์ชุดหลัก | งบประมาณ> งบประมาณ.ภาพยนตร์ชุดหลัก | อ้างอิง> อ้างอิง.ภาพยนตร์ชุดหลัก |
| --- | --- | --- | --- | --- | --- | --- | --- | --- |
| ทอย สตอรี่ | 000000001995-11-22-000022 พฤศจิกายน 1995 | $191,796,233 | $181,757,800 | $373,554,033 | 238 | 368 | $30 ล้าน |  |
| ทอย สตอรี่ 2 | 000000001999-11-24-000024 พฤศจิกายน 1999 | $245,852,179 | $251,514,690 | $497,366,869 | 140 | 229 | $90 ล้าน |  |
| ทอย สตอรี่ 3 | 000000002010-06-18-000018 มิถุนายน 2010 | $415,004,880 | $651,964,823 | $1,066,969,703 | 32 | 35 | $200 ล้าน |  |
| ทอย สตอรี่ 4 | 000000002019-06-21-000021 มิถุนายน 2019 | $434,038,008 | $639,356,585 | $1,073,394,593 | 26 | 34 | $200 ล้าน |  |
ภาพยนตร์ชุดแยก
| บัซ ไลท์เยียร์ | 000000002022-06-17-000017 มิถุนายน 2022 | $118,307,188 | $108,118,232 | $226,425,420 | 592 | 742 | $200 ล้าน |  |
| รวม | รวม | $1,435,700,934 | $1,834,294,284 | $3,269,995,218 | 16 | 19 | $720 ล้าน |  |
การตอบรับ > การตอบรับเชิงวิจารณ์และสาธารณะ

ภาพยนตร์และรายการโทรทัศน์พิเศษแต่ละเรื่องเชื่อมโยงกับส่วน "การตอบรับเชิงวิจารณ์" ของบทความ
| ภาพยนตร์> ภาพยนตร์.ภาพยนตร์ชุดหลัก | นักวิจารณ์> รอตเทนโทเมโทส์.ภาพยนตร์ชุดหลัก | นักวิจารณ์> เมทาคริติก.ภาพยนตร์ชุดหลัก | สาธารณะ> ซีนะมาสกอร์.ภาพยนตร์ชุดหลัก | สาธารณะ> . |
| --- | --- | --- | --- | --- |
| ทอย สตอรี่ | 100% (96 บทวิจารณ์) | 95 (26 บทวิจารณ์) | A |  |
| ทอย สตอรี่ 2 | 100% (172 บทวิจารณ์) | 88 (34 บทวิจารณ์) | A+ |  |
| ทอย สตอรี่ 3 | 98% (313 บทวิจารณ์) | 92 (39 บทวิจารณ์) | A |  |
| ทอย สตอรี่ 4 | 97% (459 บทวิจารณ์) | 84 (57 บทวิจารณ์) | A |  |
| ภาพยนตร์ชุดแยก | ภาพยนตร์ชุดแยก | ภาพยนตร์ชุดแยก | ภาพยนตร์ชุดแยก |  |
| บัซ ไลท์เยียร์ | 74% (319 บทวิจารณ์) | 60 (57 บทวิจารณ์) | A− |  |
| รายการพิเศษทางโทรทัศน์ | รายการพิเศษทางโทรทัศน์ | รายการพิเศษทางโทรทัศน์ | รายการพิเศษทางโทรทัศน์ |  |
| ทอยสตอรีออฟเทร์รอร์! | 94% (16 บทวิจารณ์) | 80 (7 บทวิจารณ์) | — |  |
| ทอยสตอรีแดตไทม์ฟอร์กอต | 91% (11 บทวิจารณ์) | 81 (8 บทวิจารณ์) | — |  |
แหล่งข้อมูลอื่น

เว็บไซต์ทางการ
| --- | --- |
ฐานข้อมูลการควบคุมรายการหลักฐาน: ประจำชาติ :  เช็กเกีย
ทาทา อินดิโก

| ทาทา อินดิโก |
| --- | --- |

ภาพรวม
บริษัทผู้ผลิต: ทาทา มอเตอร์ส
เริ่มผลิตเมื่อ: พ.ศ. 2545 - ปัจจุบัน
ตัวถังและช่วงล่าง
รูปแบบตัวถัง: ซีดาน 4 ประตู สเตชันวากอน 4 ประตู
รุ่นที่คล้ายกัน: โตโยต้า สตาร์เล็ต/เทอร์เซล/ยาริส/วีออส ฮอนด้า แจ๊ซ/ซิตี้ นิสสัน มาร์ช/อัลเมร่า มาสด้า 2 มิตซูบิชิ โคลท์/มิราจ ไดฮัทสุ ชาเรด ซูซูกิ คัลตัส/สวิฟท์ เชฟโรเลต อาวีโอ ฟอร์ด เฟสติวา/เฟียสตา โฟล์กสวาเกน โปโล ออดี้ A1 สโกด้า แฟเบีย เซียท คอร์โดบา/อิบิซา เฟียต พุนโต/ออลแบ เปอโยต์ 205/206/207/208 ซีตรอง AX/ซาโซ/C2/C3/DS3 เรโนลต์ คลิโอ โอเปิล คอร์ซา โปรตอน เซฟวี่/ซากา ฮุนได โพนี่/เอ็กเซล/แอคเซนท์ เกีย ไรโอ แดวู เลแมนส์/ลาโนส เฌอรี่ A1 เกรตวอล ฟลอริด/โวลีคซ์ C10
ระยะเหตุการณ์
รุ่นก่อนหน้า: ไม่มี
ทาทา อินดิโก (อังกฤษ: Tata Indigo) เป็นรถยนต์นั่งขนาดเล็กมาก (Subcompact Car) รุ่นแรกของทาทา มอเตอร์ส ผู้ผลิตรถยนต์จากอินเดีย เริ่มผลิตเมื่อปี พ.ศ. 2545 มีตัวถัง 2 แบบคือซีดาน 4 ประตู และสเตชันวากอน 4 ประตู เป็นรถที่ใช้ชิ้นส่วนร่วมกับทาทา อินดิกา (อังกฤษ: Tata Indica) รถ Subcompact Hatchback ของทาทา มอเตอร์ส ทาทา อินดิโก มีวิวัฒนาการตามช่วงเวลาได้ 2 Generation (รุ่น) ดังนี้
รุ่นที่ 1 (พ.ศ. 2545-ปัจจุบัน)

ทาทา อินดิโก รุ่นที่ 1 เริ่มผลิตเมื่อปี พ.ศ. 2545 จนถึงปัจจุบัน ถือเป็นครั้งแรกที่ทาทา มอเตอร์สผลิตรถในรูปแบบ Sedan 4 ประตูออกมา และมีการผลิตตัวถังสเตชันวากอน 4 ประตูด้วย เครื่องยนต์มีทั้งเบนซินและดีเซล โดยเครื่องยนต์เบนซินจะเป็นเครื่องยนต์ 1.4 ลิตร และเครื่องยนต์ดีเซล 1.4 ลิตร ทั้งแบบเทอร์โบดีเซล อินเตอร์คูลเลอร์เทอร์โบดีเซล และดีคอร์ คอมมอนเรล ระบบเกียร์เป็นเกียร์ธรรมดา 5 สปีด โดยไม่มีเกียร์อัตโนมัติให้เลือก อินดิโกจะมีรุ่นย่อยต่างๆ เช่น Indigo Sedan เป็นอินดิโกแบบซีดาน Indigo Marina เป็นรุ่นสเตชันวากอน Indigo XL เป็นรุ่นฐานล้อยาว และ Indigo CS เป็นรุ่นที่มีความยาวไม่เกิน 4 เมตร เพื่อให้ได้เสียภาษีสรรพสามิตที่ถูกกว่า เนื่องจากในอินเดีย หากรถรุ่นใดยาวไม่เกิน 4 เมตร ก็จะเสียภาษีถูกกว่ารถทั่วไป และเป็นซีดานที่สั้นที่สุดในโลก
รุ่นที่ 2 (พ.ศ. 2552-ปัจจุบัน)

ทาทา อินดิโก รุ่นที่ 2 เริ่มผลิตเมื่อปี พ.ศ. 2552 ใช้ชื่อว่า Indigo Manza เนื่องจากทาทา มอเตอร์สยังขายอินดิโกรุ่นเดิมอยู่ รุ่นนี้มีเฉพาะตัวถังซีดาน 4 ประตู เครื่องยนต์เป็นเครื่องยนต์เบนซิน 1.4 ลิตร และเครื่องยนต์ดีเซล 1.3 ลิตร ระบบเกียร์เป็นเกียร์ธรรมดา 5 สปีด โดยยังไม่มีเกียร์อัตโนมัติให้เลือกแต่อย่างใด และใช้ชิ้นส่วนร่วมกับทาทา อินดิกา (อังกฤษ: Tata Indica) เช่นเดิม ออกแบบโดยทาทา มอเตอร์สเอง โดยมีรถต้นแบบที่นำมาใช้ในการออกแบบในชื่อ Tata Elegante
ทาทา อินดิโก รุ่นที่ 1
ทาทา อินดิโก รุ่นที่ 2
ทางเดินหายใจส่วนล่าง

ทางเดินหายใจส่วนล่าง (อังกฤษ: lower respiratory tract) เป็นส่วนหนึ่งของทางเดินของอากาศหายใจที่อยู่ถัดจากทางเดินหายใจส่วนบน มีความสำคัญคือลำเลียงอากาศเข้าสู่ปอดเพื่อแลกเปลี่ยนแก๊ส ประกอบด้วย กล่องเสียง (larynx), หลอดคอ (trachea), หลอดลมใหญ่หรือหลอดลมปอด (bronchus) และปอด
ทางเดินหายใจ
โครงสร้างและหน้าที่

อวัยวะที่เป็นส่วนประกอบของทางเดินหายใจส่วนล่างมีหน้าที่เป็นทางผ่านของอากาศเข้าสู่ปอด สำหรับกล่องเสียงซึ่งมีหน้าที่ในการสร้างเสียงและช่วยป้องกันไม่ให้สิ่งแปลกปลอมเช่นน้ำและอาหารตกเข้าสู่หลอดคอเวลาที่เราหายใจ เนื่องจากกล่องเสียงมีฝาปิดกล่องเสียง (epiglottis) คอยควบคุมอยู่ ส่วนหลอดคอนั้นจะประกอบด้วยกระดูกอ่อนมาเรียงตัวกันกลายเป็นท่อที่ใหญ่ที่สุดในระบบทางเดินหายใจ ที่ปลายสุดของหลอดคอจะแตกแขนงออกเป็นสองแขนงเรียกว่าหลอดลมใหญ่ และหลอดลมใหญ่นั้นก็จะแตกเป็นแขนงย่อยๆเป็นหลอดลมฝอยเข้าสู่ปอดซึ่งเป็นอวัยวะที่ใหญ่ที่สุดในระบบทางเดินหายใจ โดยหลอดลมฝอยนั้นจะสัมผัสกับถุงลมปอด และที่บริเวณนี้เองที่เป็นบริเวณที่มีการแลกเปลี่ยนแก๊สเกิดขึ้น
การติดเชื้อ

ทางเดินหายใจส่วนล่างเป็นบริเวณที่มีการติดเชื้อสูง เช่น การอักเสบที่บริเวณฝาปิดกล่องเสียง (acute epiglottis), การอักเสบของกล่องเสียง (acute laryngitis)  โรคปอดบวมหรือปอดอักเสบ เป็นต้น
ภาพเพิ่มเติม

ปอด
กล่องเสียง
ถุงลม
ทิกลัธ-ไพลีเซอร์ที่ 1

| ทิกลัธ-ไพลีเซอร์ที่ 1 |
| --- | --- |
กษัตริย์แห่งอัสซีเรีย
ภาพสลักบนหินของพระเจ้าทิกลัธ-ไพลีเซอร์ที่ 1
ครองราชย์: 1114–1076 ปีก่อนคริสต์ศักราช
ก่อนหน้า: อาชูร์-เรช-อีชีที่ 1
ถัดไป: อาชูริด-อะพัล-อีคูร์
ภาษาแอกแคด: Tukultī-apil-Ešarra
ทิกลัธ-ไพลีเซอร์ที่ 1 (อังกฤษ: Tiglath-Pileser I; แอกแคด: Tukultī-apil-Ešarra, "ความไว้วางใจของข้าพเจ้าอยู่ในตัวบุตรแห่งเอสฮาร์รา"; ครองราชย์ 1114–1076 ปีก่อนคริสต์ศักราช) ทรงเป็นกษัตริย์แห่งอัสซีเรียช่วงจักรวรรดิอัสซีเรียกลาง รัชสมัยของพระองค์เป็นยุคที่อัสซีเรียเจริญรุ่งเรืองถึงขีดสุด อาณาจักรของพระองค์มีพื้นที่ถึงอนาโตเลีย ซีเรียและชายฝั่งเมดิเตอร์เรเนียน ฌอร์ฌ รูซ์ (Georges Roux) นักเขียนแนวประวัติศาสตร์ชาวฝรั่งเศสกล่าวถึงพระองค์ว่า "ทรงเป็นหนึ่งในสองหรือสามกษัตริย์อัสซีเรียผู้ยิ่งใหญ่นับตั้งแต่พระเจ้าชัมชี-อะดัดที่ 1"
พระเจ้าทิกลัธ-ไพลีเซอร์ที่ 1 ทรงขึ้นครองราชย์ต่อจากพระบิดา พระเจ้าอาชูร์-เรช-อีชีที่ 1 (Ashur-resh-ishi I) ในปีที่ 1115 ก่อนคริสต์ศักราช การทัพแรกของพระองค์คือทำสงครามกับชาวมัสกู (Mushku) ที่ยึดครองพื้นที่ตอนบนของแม่น้ำยูเฟรทีสในปีที่ 1112 ก่อนคริสต์ศักราชและขับไล่ชาวฮิตไทต์จากเมืองซูบาร์ตู (Subartu) บนคาบสมุทรอนาโตเลีย ก่อนจะเดินทัพผ่านทางใต้ของทะเลสาบแวนเพื่อยึดมาลาเทีย (Malatia) หลังครองราชย์ได้ 5 ปี พระเจ้าทิกลัธ-ไพลีเซอร์ที่ 1 ได้โจมตีภูมิภาคโคมานาและแคปพาโดเชีย เป้าหมายต่อไปของพระองค์คือดินแดนของชาวอาราเมียน (Arameans) ที่อยู่ทางตอนเหนือของซีเรีย พระองค์สามารถยึดดินแดนได้ไกลถึงต้นแม่น้ำไทกริสและหลายเมืองที่อยู่ริมฝั่งทะเลเมดิเตอร์เรเนียน
ในช่วงท้ายรัชกาล พระเจ้าทิกลัธ-ไพลีเซอร์ที่ 1 ทรงเน้นการป้องกันดินแดนจากชาวอาราเมียน พระองค์สวรรคตในปีที่ 1076 ก่อนคริสต์ศักราช โอรสองค์หนึ่งของพระองค์ อาชูริด-อะพัล-อีคูร์ (Asharid-apal-Ekur) ขึ้นครองราชย์ต่อ
ทาร์ตไข่

| --- | --- |

ประเภท: ขนมอบ
มื้อ: ขนม
อุณหภูมิเสิร์ฟ: ร้อน ๆ จากเตาอบ
ส่วนผสมหลัก: แป้ง เนย น้ำตาล ไข่ และ นม
 ตำราอาหาร: ทาร์ตไข่   สื่อ: ทาร์ตไข่
ทาร์ตไข่ (อังกฤษ: egg tart) หรือ ทาร์ตสังขยาไข่  (อังกฤษ: egg custard tart)  เป็นขนมอบชนิดทาร์ตสังขยานิยมรับประทานในโปรตุเกส อังกฤษ ฮ่องกง มาเก๊า และประเทศอื่น ๆ ในทวีปเอเชีย มีส่วนประกอบหลักคือแป้งพายรอบนอก ส่วนตรงกลางมีไข่สังขยา แล้วนำไปอบ
ดูเพิ่ม

ทาร์ตไข่โปรตุเกส
ทิงเจอร์

ทิงเจอร์
ทิงเจอร์ (อังกฤษ: tincture) ในทางเภสัชกรรมหมายถึง สารสกัด (เช่นจากสมุนไพร) หรือสารละลายของวัตถุที่ไม่ระเหย (เช่นไอโอดีน) ในแอลกอฮอล์ ส่วนสารละลายของวัตถุที่ระเหยได้จะเรียกว่า ของเหลวผลกลั่น (spirit) หรือ เหล้ายา แล้วนำไปใช้เป็นยารักษาโรค ตัวอย่างของทิงเจอร์ที่รู้จักกันดีเช่น ทิงเจอร์ไอโอดีน ทิงเจอร์เบนโซอิน เป็นต้น
ทิกเกตทูไรด์

สำหรับความหมายอื่น ดูที่ ทิกเกตทูไรด์ (แก้ความกำกวม)
"ทิกเกตทูไรด์" (อังกฤษ: Ticket to Ride) คือเพลงของวงเดอะบีตเทิลส์ จากอัลบั้มในปี ค.ศ. 1965 ชุด Help! บันทึกเสียงเมื่อวันที่ 15 กุมภาพันธ์ ค.ศ. 1965 ที่แอบบีโรดสตูดิโอส์ และออกจำหน่ายในอีก 2 เดือนถัดมา เพลงนี้ติดอันดับ 384 ในการจัดอันดับ 500 เพลงที่ยอดเยี่ยมที่สุดตลอดกาลของนิตยสารโรลลิงสโตน
ทิคอนเดโรกา (รัฐนิวยอร์ก)

| ทิคอนเดโรกา |
| --- | --- |
เมือง
ป้อมทิคอนเดโรกา ตั้งอยู่ทางตะวันตกของเมือง
ทิคอนเดโรกาสถานที่ตั้งในรัฐนิวยอร์ก
พิกัด: 43°51′30″N 73°27′15″W﻿ / ﻿43.85833°N 73.45417°W﻿ / 43.85833; -73.45417
Country: United States
State: New York
County: Essex
การปกครอง
 • ประเภท: Town Council
 • Town Supervisor: Debra A. Malaney (R)
 • Town Council:  Members' List • Steven W. Whitford (R) • Dorcey I. Crammond (R) • Wayne E. Taylor (R) • Jeffrey D. Cook (R) 
พื้นที่
 • ทั้งหมด: 88.3 ตร.ไมล์ (228.6 ตร.กม.)
 • พื้นดิน: 81.8 ตร.ไมล์ (211.8 ตร.กม.)
 • พื้นน้ำ: 6.5 ตร.ไมล์ (16.8 ตร.กม.)
ความสูง: 663 ฟุต (202 เมตร)
ประชากร (2000)
 • ทั้งหมด: 5,167 คน
 • ความหนาแน่น: 63.2 คน/ตร.ไมล์ (24.4 คน/ตร.กม.)
เขตเวลา: UTC-5 (Eastern (EST))
 • ฤดูร้อน  (เวลาออมแสง): UTC-4 (EDT)
ZIP codes: 12858, 12883
รหัสพื้นที่: 518
FIPS code: 36-73891
GNIS feature ID: 0979547
ทิคอนเดโรกา (อังกฤษ: Ticonderoga) เป็นเมืองในเอสเซกซ์เคาน์ตี รัฐนิวยอร์ก สหรัฐอเมริกา ตั้งอยู่ทางตะวันออกเฉียงเหนือของรัฐ บนฝั่งทะเลสาบจอร์จ เมืองมีประชากร 5,167 คน (จากการสำรวจในปี 2000) ชื่อของเมืองมาจากภาษาโมฮอล์ก มีความหมายว่า "ที่ที่เป็นจุดเชื่อมต่อของทางน้ำ 2 ทาง"
เมืองทิคอนเดโรกา ตั้งอยู่ทางตะวันออกเฉียงใต้ของเคาน์ตีและตั้งอยู่ทางใต้ของเมืองแพลตส์เบิร์จ
ทินชี สไตรเดอร์

| ทินชี สไตรเดอร์ |
| --- | --- |

ข้อมูลพื้นฐาน
ชื่อเกิด: Kwasi Danquah
รู้จักในชื่อ: Star In The Hood/S.I.T.H/Tinchy Stryder
เกิด:  (1987-06-10) 10 มิถุนายน ค.ศ. 1987 (37 ปี)
ที่เกิด: บาว อีสลอนดอน
แนวเพลง: ไกรม์, ฮิปฮอป, ป็อป
อาชีพ: แร็ปเปอร์, โปรดิวเซอร์
ช่วงปี: 2007 - ปัจจุบัน
ค่ายเพลง: Takeover Entertainment, Island

เว็บไซต์: www.starinthehood.net
เควซี ดังกวาห์ (อังกฤษ: Kwasi Danquah) หรือเป็นที่รู้จักในชื่อ ทินชี สไตรเดอร์ (อังกฤษ: Tinchy Stryder) เกิดเมื่อวันที่ 10 มิถุนายน ค.ศ. 1987 เป็นนักร้องเพลงป็อปแร็ปชาวอังกฤษ สไตรเดอร์มจากบาว อีสลอนดอนและเข้าศึกษาที่โรงเรียนเซนตร์โบนาเวนเจอร์ส์แคทอลิกคอมพรีเฮนซีฟ ในฟอร์เรสต์เกต นิวแฮม ต่อมาเขาเข้าศึกษาที่มหาวิทยาลัยท้องถิ่นที่ชื่อ มหาวิทยาลัยแห่งอีสต์ลอนดอน ที่เขาจบศิลปศาสตรบัณฑิตในสาขาภาพเคลื่อนไหวและแอนิเมชัน ในปี 2009 เขามีชื่อเสียงจากเพลงยอดนิยมที่ชื่อ "Take Me Back" (ร่วมงานกับไทโอ ครูซ)  ติดชาร์ตสูงสุดอันดับ 3 บนยูเคซิงเกิ้ลส์ชาร์ตในเดือนมกราคม 2009 และต่อมาออกเพลงที่ชื่อ "Number 1" (ร่วมงานกับ เอ็น-ดับซ์) ที่เข้าชาร์ตในสหราชอาณาจักรที่อันดับ 1 เมื่อวันที่ 26 เมษายน ค.ศ. 2009
ทางแยกต่างระดับปฐมพร

| --- | --- |

ชื่ออักษรไทย: ปฐมพร
ชื่ออักษรโรมัน: Pathom Phon
ที่ตั้ง: ตำบลวังไผ่ อำเภอเมืองชุมพร จังหวัดชุมพร
ทิศทางการจราจร
↑:  ถนนเพชรเกษม » ประจวบคีรีขันธ์ กรุงเทพมหานคร
→:  ทางหลวงแผ่นดินหมายเลข 327 » อำเภอเมืองชุมพร
↓:  ทางหลวงแผ่นดินหมายเลข 41 » สุราษฎร์ธานี
←:  ถนนเพชรเกษม » ระนอง
ทางแยกต่างระดับปฐมพร (อังกฤษ: Pathom Phon Interchange) เป็นทางแยกต่างระดับในอำเภอเมืองชุมพร จังหวัดชุมพร โดยเป็นจุดตัดระหว่าง ถนนเพชรเกษม ทางหลวงแผ่นดินหมายเลข 41 และ ทางหลวงแผ่นดินหมายเลข 327
ถ้าจะเดินทางไป 14 จังหวัดภาคใต้ ระยะทางจากสามแยกปราณบุรี จังหวัดประจวบคีรีขันธ์ ประมาณกิโลเมตรที่ 251+100.00 ของ  ถนนเพชรเกษม ไปบรรจบกับทางต่างระดับปฐมพรประมาณกิโลเมตรที่ 500 เขตอำเภอเมืองชุมพร จังหวัดชุมพร ระยะทางในช่วงนี้หากเกิดถูกปิดเส้นทางหรือเส้นทางถูกน้ำท่วม จะไม่สามารถเลือกใช้เส้นทางอื่นทดแทนได้ จนกระทั่งถึงทางแยกต่างระดับปฐมพรจึงจะสามารถเลือกใช้เส้นทางอื่นได้ จะไปทางจังหวัดสุราษฎร์ธานีให้ตรงไป หรือเลี้ยวขวาไปทางจังหวัดระนอง ถ้าเลี้ยวซ้ายก็จะตรงเข้าไปในตัวเมืองชุมพร ด้วยเหตุนี้เอง จังหวัดชุมพรจึงได้ชื่อว่าประตูสู่ภาคใต้ ตรงทางแยกต่างระดับปฐมพรนี้เอง
รูปแบบของทางแยกต่างระดับ

สะพานข้ามทางหลวงของถนนเพชรเกษมในแนวระนอง-ชุมพร มุ่งสู่ ทางหลวงแผ่นดินหมายเลข 327 และมีทางเลี้ยวไปยัง ทางหลวงแผ่นดินหมายเลข 41 และแนวชุมพร-ระนอง มีทางเลี้ยวไปยัง ถนนเพชรเกษม
ถนนระดับดินของ ทางหลวงแผ่นดินหมายเลข 41 ในแนวสุราษฎร์ธานี-ชุมพร และมีทางเลี้ยวไปยัง ทางหลวงแผ่นดินหมายเลข 327 และในแนวชุมพร-สุราษฎร์ธานี และมีทางเลี้ยวไปยัง ถนนเพชรเกษม
ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน
ทุกเส้นทางมีสะพานข้ามแยกเข้าหาถนนโดยตรง
ประวัติความเป็นมา

เส้นทางในชุมพรได้สร้างมาตั้งแต่ปี พ.ศ. 2434 โดยพระยารัตนเศรษฐี (คอซิมก๊อง บุตรคนที่ 2 ของท่าน คอซู้เจียง เจ้าเมืองระนอง) ท่านเริ่มสร้างจาก ชุมพร – กระบุรี สมัยนั้นไม่มีงบประมาณ ท่านต้องไปยืมเงินซึ่งเป็นเงินภาษีมาจากจังหวัดระนอง โดยมีข้อความบันทึกไว้โดยพระเจ้าน้องยาเธอกรมหมื่นสมมติอมรพันธ์ กราบทูลต่อพระบาทสมเด็จพระจุลจอมเกล้าเจ้าอยู่หัว รัชการที่ 5 มีความตอนหนึ่งว่า “ด้วยการทำทางตั้งแต่เมืองชุมพรถึงเมืองกระบุรี ซึ่งได้โปรดเกล้าให้พระยารัตนเศรษฐี (กอซิมก๊อง) เป็นแม่กองไปทำ พระราชทานพระบรมราชานุญาตให้ยืมเงินภาษีอากรเมืองระนองมาใช้จ่ายเป็นค่าจ้างและค่าเสบียงอาหารจนกว่าทางจะแล้วเสร็จ” แต่การก่อสร้างถนนในสมัยนั้นเป็นเพียงแค่การขุดดินข้างทางถมพอเป็นรูปคันทางเท่านั้นเอง
ส่วนถนนจากจังหวัดประจวบคีรีขันธ์ถึงจังหวัดชุมพรนั้น ตามรายงานประจำปีของกรมทาง ปี พ.ศ. 2487 ระบุไว้ว่า เริ่มโครงการเมื่อปี พ.ศ. 2486 โดยระยะแรกเริ่มก่อสร้างประมาณ 30 กิโลเมตรก่อน และโครงการก่อสร้างก็ได้ดำเนินการมาตามลำดับ จนกระทั่งถึงปี พ.ศ. 2494 – พ.ศ. 2497 ระยะนั้น นายอมร นุชนิยม นายช่างแขวงการทางชุมพร (ในขณะนั้น) ได้ทำการก่อสร้างทางจากชุมพรไปหลังสวน ทางหลวงหมายเลข 41 ในปัจจุบัน บนเส้นทางสายชุมพร – กระบุรี เกิดมีจุดตัดเป็นสี่แยก นายช่างแขวงอมรจึงได้ตั้งชื่อแยกนั้นว่า “สี่แยกปฐมพร” ตามชื่อธิดาคนโตของท่าน ปัจจุบันคุณปฐมพรมีอายุ 72 ปี
เมื่อสมัยก่อนที่เริ่มสร้างครั้งแรก รูปแบบคล้ายกับแยกทั่วไปคือ เป็นสี่แยกสัญญาณไฟจราจร และมีชื่อว่า สี่แยกปฐมพร
ซึ่งในอีกหลายปีต่อมา ประชากรมีมากขึ้น ส่งผลให้กรมทางหลวงได้ดำเนินการปรับปรุงไปทางด้านขวาของ ถนนเพชรเกษมเป็นทางแยกต่างระดับ
ส่วนของเดิมซึ่งไม่ได้ทุบ กรมทางหลวงให้ใช้ทางแยกนี้เป็นทางแยกที่ร้างแต่ยังใช้ได้อยู่
แหล่งข้อมูลอื่น

แผนที่และภาพถ่ายทางอากาศของ ทางแยกต่างระดับปฐมพร
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
10°30′40″N 99°07′06″E﻿ / ﻿10.511121°N 99.118252°E﻿ / 10.511121; 99.118252
ทาสก์บาร์

ทาสก์บาร์ (อังกฤษ: Taskbar) เป็นส่วนประกอบหนึ่งของ GUI ของ Windows ซึ่งมีลักษณะเป็นแถบที่มักอยู่ด้านล่างของจอ มีหน้าที่แสดงโปรแกรมที่เปิดไว้
องค์ประกอบของทาสก์บาร์

บนทาสก์บาร์ประกอบด้วย
ปุ่มStart เป็น ปุ่มที่ใช้เป็นฟังก์ชันและโปรแกรมต่างๆ